Downloaded from YTS.MX
Official YIFY movies site: YTS.MX
Sve slatke ljubavne priče započnu s malo meda.
Medenim mjesecom.
#UPRAVO_VJENCANI
Zapravo, najromantičnije priče o kojima sanjamo,
kao ona o Romeu i Juliji... Ne, čekaj malo.
Ta je više gorkasta nego slatka. Na kraju nisu završili skupa.
Kajs i Lejla?
Ni u njoj nema meda.
Nju su udali, a on je cijeli život proveo pišući joj pjesme.
No, dobro. A Noor i Hamad?
Noor i tko? Misliš na nas?
-Naravno. Imali smo fazu medenog mjeseca. - Medenkastog mjeseca.
NA MEDENOM MJESECU
Lažljivče! Lažljivac si!
Mrzim te! Čuješ li? Mrzim te!
- Zašto sam uopće oženio nekog poput tebe? - Još to stigneš promijeniti.
Razvedi se od mene. Odmah sada! Izvoli.
Samo da znate, naša priča nije tako počela.
Ni najmanje.
Nećete vjerovati kako je započela.
KUVAJT
Stigao je.
Neću nikad zaboraviti taj dan.
Naporno sam radio da dobijem zastupništvo njemačke tvrtke.
- Dobro jutro. - 'Jutro.
Ja sam Hamad Saleh
i vodim tvrtku Saleh Investment.
Saleh je glavni izvršni direktor,
a ujedno i moj otac.
Ja sam Noor i trenerica sam fitnesa.
Brže! Idemo!
Žene u životu moraju uvijek biti jake.
Osobito s muškarcima.
Vide nas kao krhke naivke iako smo prilično pronicave.
Ništa nam ne promiče.
Muškarcima se ne može vjerovati.
Osim Youssefu.
Noor, moram ti nešto reći.
On je ljubav mog života.
Nekidan se htio naći sa mnom. Rekao je da je važno.
Nisam mu otkrila da znam što želi
iako sam godinama čekala na to.
Dobro me slušajte.
Ovaj je projekt iznimno važan.
Uložio sam mnogo truda u njega.
Nema mjesta pogrešci, dobro?
Nijedan drugi zadatak nije bitan.
Samo njemačko zastupništvo.
Imamo još samo mjesec dana i moramo to što prije dovršiti.
Gospodine, zapravo,
glavni izvršni direktor obustavio je taj projekt.
Zašto bi to učinio?
Radim na tome već tri godine.
Rekao je da možete nastaviti s projektom jedino ako osobno razgovarate s njim.
Noor?
Što ti je?
Noor.
Šest... Šest tjedana?
Da samo znaš koliko ćeš mi ovaj put nedostajati.
Jako ćeš mi nedostajati.
Da nema tog posla u Bejrutu, ne bih te nikada ostavio samu.
Budi strpljiva.
Jedino me on može tako obrlatiti.
Može me nagovoriti na bilo što.
Znaš, danas sam imao sastanak u tvrtki.
Bilo je smiješno, zapravo.
Rekli su mi da si obustavio projekt. To je sigurno neka šala, zar ne?
Sigurno je riječ o zabuni.
Ne, projekt je obustavljen.
Kako to misliš, obustavljen?
Rekao si da imam pravo upravljati tvrtkom! Da ćeš me podržati!
Prije nego što pomisliš upravljati tvrtkom,
razmisli malo o tome da se oženiš i stvoriš obitelj.
Želim unuka.
Unuka koji će nositi tvoje ime i očuvati naše nasljeđe.
Oče, već smo razgovarali o tome.
Brak je poslovni pothvat osuđen na propast.
AMAL
Dobro sam!
Oče, ne možeš očekivati da se oženim preko noći.
Što ako bude prava napast i uništi sve što smo izgradili?
Odnosno, što si ti izgradio.
Slušaj me sad.
Ako se ne oženiš u roku mjesec dana
i ne pošalješ mi sliku ultrazvuka mog unuka,
zaboravi na njemačko zastupništvo.
A i na upravljanje tvrtkom.
I ne samo to.
Nećeš naslijediti ni novčića.
Sve ću ostaviti u dobrotvorne svrhe.
Pa da vidimo
hoćeš li i dalje brak doživljavati kao „poslovni pothvat osuđen na propast”.
Reci mi, odakle ti ta slika?
S Instagrama? Sigurno?
- Amal, ubijaš me. - Noor, što želiš da ti kažem?
Ne, to ne može biti istina. Jednostavno ne može.
Znaš da me Youssef voli. Kako to misliš da je...
Kako to misliš da je oženio neku drugu?
- Noor... - Rekao mi je.
Rekao mi je da ide raditi u Bejrut. Obećao se vratiti.
To je sigurno neka pogreška.
Provjeri ponovno. Provjeri taj profil sa slikom.
- Provjeri i javi mi. - Noor, gotovo je. Gotovo je.
Youssef se oženio. Gotovo je.
Čekaj malo. Da vidim jesam li dobro shvatio.
Oženit ćeš se u tjedan dana?
Dulje ti treba da zavežeš cipele.
Imam zbrku u glavi.
Ni meni nije jasno,
ali neću izgubiti tvrtku i zastupništvo zbog takve gluposti.
Razumijem da je u pitanju novac, ali koja bi se budala udala za tebe u tjedan dana?
Uvijek me gnjaviš da se oženim.
- Sad mi pomozi da se oženim! - Ja?
Aisha?
Aisha, koja je išla s nama u školu? Ostavio me zbog nje?
Zašto?
Da stvar bude gora, medeni mjesec provode u Bejrutu.
Vražjem Bejrutu!
Gledaj, Noor,
da si me poslušala i zaručila se,
ne bi te ostavio zbog nje.
A sad on uživa dok ti ovdje patiš.
- Pogledaj se kako izgledaš. - Da nisi počinjala!
Nikog se ne tiče hoću li pojesti jedan tanjur ili pun stol hrane!
Dobro, dobro.
Neću te gnjaviti.
Ipak si doživjela pravi šok.
Možeš se isplakati ili ljutiti. Ili pak jesti...
Isplakati? Tko je rekao da...
Ja da plačem? Ne, draga, on će plakati. Vidjet ćeš.
Kad vidi da sam se udala za manje od tjedan dana,
sva prekrasna u bijelom, plakat će kao ljuta godina.
Ma daj! Čestitam! Tko je sretnik?
- Reci ti meni? - Što?
Nađi mi muža, u roku od 24 sata.
Ne zanima me tko, kako i zašto.
- Ti se pobrini za to. - Ja da se pobrinem? Ja?
Dosta!
Vidjela sam se s Noor.
Jadnica.
Youssef ju je izigrao.
Izgleda da ću joj morati pronaći nekog.
Šališ se, zar ne?
- Mislim, sigurno se šališ. - Ne.
Djeluje jako tradicionalno, jako ukočeno. Mislim...
Kako bismo se uopće slagali? Nikako.
Nema šanse. Ti to ozbiljno? Djeluje jako problematično.
Ma daj, što to govoriš?
Iz dobre je obitelji, obrazovana. Usudio bih se reći i kulturna.
I Amalina je prijateljica.
Hajde, Noor, pa nije kao da se udaješ za njega.
Dobro, zapravo se udaješ.
Ali brak bez ljubavi trebao bi biti mačji kašalj.
Kompliciram, zar ne?
Malo.
Poštedi me, Amal. Ne želim to slušati.
Što možeš izgubiti?
Upoznaj je. Nađite se jednom. Možda se predomisliš.
Hajde, Hamade. Razmisli o tome.
Dobro. Kada?
Otišao sam je vidjeti.
Pretvarao sam se da sam frajer.
Otišla sam ga vidjeti i bila prava slatkica.
Kao što je Amal rekla, muškarci ne mogu odoljeti dobroj djevojci.
Kao što je Wael rekao,
žene vole zločeste dečke.
Ostani slatka i mirna. Slatka i mirna. Slatka i...
Dobro sam! U redu je.
Hvala ti na cvijeću.
Slobodno vrijeme provodiš ovdje?
Da, da.
Iskreno, volim čitati.
Obožavam čitanje.
Kad god imam vremena, volim doći u knjižnicu.
A ako imam dodatnog vremena...
- Ponekad odem u klub. - Klub?
Klub čitatelja knjiga.
Da, klub čitatelja.
Znaš već, večeri poezije, razgovori o književnosti...
A nekad odem u teretanu.
Radim kardio vježbe. Kako bih ostala u formi.
Zaključila sam da mi je bolje biti iskrena s tobom, jer ne volim lagati.
I ja bih htio biti iskren s tobom.
Voliš li putovanja, lude izlaske i provode?
Jer ja to volim.
Mogu se prilagoditi. Nije mi to problem.
Čini se da nam baš i ne ide.
Ovo neće ići.
Djeluje mi baš glupavo. Čini se kao pravi gnjavež.
Tip je totalno dosadan. Umrijet ću od dosade.
- Onda otkaži vjenčanje. - Onda otkaži vjenčanje.
Udaš se za mene?
I tako je sve počelo.
Nije li to lijep početak?
- Pokupi to. - Prijatelju.
Nemoj zaboraviti pokupiti ruže, dobro?
Zašto je to još tamo?
Bok, teta. Kako to da si još tu?
Vjenčanje je završilo? Sad sam stigla.
Medeni mjesec slave u inozemstvu. Otišli su na let.
Hej, teta Samar.
Upoznaj tetu Samar, nevjestinu majku.
Ovo je teta Iman, Hamadova teta.
Molim?
Iman Abdallah?
Ti si Hamadova teta?
Da. Možeš li vjerovati? Njegova je majka moja pokojna sestra Manal.
Svijet je baš malen.
Šteta što nisi stigla ranije.
Tako su lijepo izgledali skupa.
- Imaš i drugu kći, osim Noor? - Ne, ona mi je jedino dijete.
Ne. Nema šanse.
- Nikako! - Što je bilo?
Nemoguće!
BEJRUT
Bacila sam se na posao.
Youssef će odsjesti u Koroumu, hotelu u planinama.
Ali, molim te, Noor. Hamad ne smije saznati za to.
Nemoj zaboraviti izbrisati ovu poruku.
Dobro? Izbriši je.
POZIV – TETA PRIHVATI – ODBIJ
HOTEL KOROUM
Razumijem želju da otputuješ na medeni mjesec.
Ali hotel u planinama?
Ima toliko hotela na obali.
Što to govoriš?
Hajde, Hamade. Ovaj hotel ima sjajne recenzije.
I želim odsjesti ovdje. Više volim planine.
Ne volim ići na plažu. Nemoj mi reći da ti se ne sviđa ovdje?
Gospodine, dobro došli u Koroum.
Drago nam je što ste ovdje.
- Hvala. - Nema na čemu.
Sigurno ćete uživati u boravku.
Dolaze nam mnoge zvijezde.
Monsieur Philippe le Calaque, ako ste čuli za njega.
Isto tako, Jean-Pierre du Jerantauve.
- Posteljina je od nojeva perja. - Bog te blagoslovio.
Duga pera. Ono, zbilja velika.
Uzmemo ih i punimo...
Idemo.
O, Hamade! Baš si zločest!
Što ti je?
Nevjerojatan si!
Stalno se zezaš i...
Gdje je ključ?
Dosta je bilo za danas. Hajde. Nemoj da te čekam.
Teta, baš si sad morala nazvati.
Samo trenutak. Moram nakratko u kupaonicu.
Kažem ti.
Gleda me kao da želi...
Znam da ima pravo na to, ali ja ne mogu.
Ne mogu to. Što da radim?
O čemu ti to? Kako? Ne osjećam ništa prema njoj.
Ne mogu joj prići.
Noor, to neće ići.
Tek ste se vjenčali.
Moraš biti otvorena, seksi, očijukati s njim...
Očijukati? Kako to misliš, očijukati?
Što ako zbog toga poželi spavati sa mnom? Što ću onda?
Vrlo jednostavno, draga.
Pretvaraj se da si umorna ili da te boli glava.
Glumi da imaš vrtoglavicu.
Učini točno ono što sam ti rekao.
Ako želiš svoju tvrtku, daj mu unuka.
Ako želiš Youssefa učiniti ljubomornim, pretvaraj se kao da se ludo zabavljaš.
Mislim na pravu strast. Ljubavnu priču.
Dobro, dobro...
Čekaj, učini mi još jednu uslugu.
Možeš li otkriti broj Youssefove sobe?
Zar ti izgledam kao da radim na recepciji? Pitaj njih.
Ne budi glupa, znaš da ne mogu. Ti ih pitaj, Amal.
I još nešto.
Poslat ću ti par slika i videozapisa, dobro?
Stavi ih na svoj Instagram da ih Youssef vidi.
I napiši nešto lijepo, želim da ih sve vidi.
Bok, Hamade.
Hamoudi.
Dobro, smiri se. Sve je u redu. Dobro si.
Možeš ti to, dobro? Možeš ti to.
Bok, teta. Nadam se da je sve u redu?
Na medenom sam mjesecu sa suprugom.
Znam da nije pravi trenutak, ali nisam imala izbora.
Riječ je o tvojoj supruzi.
Morate boraviti u odvojenim sobama. Da je nisi dirnuo.
- Zašto? Nešto ne valja s njom? - Ne, sve je u redu s njom.
Ali ti je sestra.
Možda.
Mogla bi mu biti sestra.
Da, mogla bi biti.
Molim?
Oženio sam sestru?
Noor je majka znala ostaviti kod nas dok je bila beba.
Moguće je da ju je tvoja majka dojila pet puta.
Ako je bilo pet puta, sestra ti je.
Ako je bilo samo jednom ili dvaput, onda možda nije.
- Zašto odmah sumnjaš na najgore? - A nego kako?
- Možda je bilo samo jednom. - Možda. Morat ćemo provjeriti.
Ne, ne. Idem prvim letom kući. Razvest ću se.
Nemoj! Zar si poludio. Samo pričekaj.
Zlato moje, nemoj!
Nemoj se razvesti.
Pitat ćemo susjedu Ranu sutra ujutro.
Onda ćemo znati koliko ju je puta dojila.
- Dobro, dušo? - Ne. Reći ću joj i idemo kući.
- Što mu je? Zar je poludio? - Nemoj joj reći.
Rekoh ti da ću provjeriti i javiti ti.
Zadrži to za sebe i nemoj joj ništa govoriti.
Ne želimo da te ostavi i zamrzi.
Dobro. Pričekat ću.
Javi mi što prije, dobro?
S kim to razgovaraš?
Sa svojom tetom.
- Vrti mi se u glavi. - Da, trebala bi se odmoriti.
To je sigurno zbog leta. Odmori se.
Imaš pravo.
Zbilja? Nisu ti rekli? Jesu li uopće u ovom hotelu?
Jesi li pogledala Aishin profil? Ima li što na njezinu Instagramu?
Amal, poduzmi nešto. Moram znati jesu li uopće odsjeli ovdje.
Hamad? U redu je.
Kakva noć.
Ne bi vjerovala, pao je na priču o vrtoglavici.
Cijelu je noć pokušavao nešto,
ali sam odglumila za Oscara i povjerovao mi je.
Problem je samo što ne znam koliko još mogu tako.
- Izvolite. - Hvala.
Sinoć sam zaspao na sofi jer inače nemirno spavam,
pa ti nisam htio smetati.
Znaš, kad smo već...
AMAL – OTKRILA SAM IME KLUBA U KOJI YOUSSEF ZALAZI
...sve više i više.
I imati djecu.
Mnogo djece. Što prije.
Idemo večeras van!
Pronašla sam na Instagramu jedno sjajno mjesto.
- Ali ti ne voliš izlaziti. - Ali ti to voliš.
Ti voliš izlaziti. I ovo je naš medeni mjesec.
Važno mi je da se zabaviš.
Trebali bismo probati nešto novo.
Ali ne zanima me više takav život.
- Idem rano spavati. - Nećeš ranije spavati.
Ne možeš, pa tek smo se vjenčali.
Na medenom smo mjesecu i želim da me izvedeš van.
Ma zaboravi. Ne želim ići.
U klubu smo u koji si rekla da zalazi.
Oho, kreće akcija.
- Jesi li ga vidjela? - Ne. Tek smo stigli.
Jedva čekam da vidim njegovu reakciju kad dozna da sam udana.
Ma daj, Noor. Svijet ti se okreće oko Youssefa.
Trebala bi ga zaboraviti
i posvetiti se Hamadu, čovjeku s kojim jesi.
Taj je tip potpuno drukčiji od onog kako se predstavio.
Potpuno je druga osoba.
Pusti sad njega. Znaš što mi je sad najbitnije?
Da Youssef pozeleni od...
Da poludi od ljubomore. To je sve što želim.
- Idemo plesati? - Pa plešem!
Prije bih rekla da vibriraš.
To nije plesanje.
Dođi, pokazat ću ti kako se to radi.
Da popijemo nešto?
Ne pijem. To je loše za kondiciju.
Ni ja ne pijem. Ali rekoh da probamo.
Samo malo.
Moram se javiti.
Telefon ti nije zvonio, Hamade.
Ne, zavibrirao je.
Wael, teta se ne javlja na telefon.
Baš nemam sreće.
Da, treba mi plan B.
Pronađi mi neku drugu za ženidbu.
Ponestaje mi vremena.
Nije dosta da se oženim. Tata želi da je i trudna.
Znaš što?
Sad je idem naplesati.
Da bude iscrpljena kad se vratimo u hotel.
Teta me zove, hajde bok.
Gdje si dosad?
Sto godina te pokušavam dobiti.
Dobro, samo mi reci.
Što? Sutra?
Ne mogu vjerovati. Ma daj.
Dobro. Čekat ću te.
A budem li te zvao, preklinjem te, teta, javi se.
Igrajmo se. Reci mi prva tri broja, a ja ću pogoditi ostatak.
Molim te, ostavi me na miru.
Samo prva tri broja i kladim se da ću te sutra nazvati.
Miči se od moje žene!
- Što si rekao? - To mi je žena!
- Smiri se, čovječe. - Miči se od moje žene!
Polako, momci.
- Hamade, dosta. - Nisam još gotov.
- Miči se. - Smiri se, brate. Neću ti ponavljati.
Brate? I ti si mi brat?
Ne želim brata ni sestru!
Miči mi se s očiju!
Gubi se odavde! Hajde!
Reci, gdje si naučila te nindža poteze?
U knjižnici?
Varali su, samo da znaš. Dvojica protiv jednoga.
Ali naučili su lekciju.
Znam.
Ne brini se ako me drugi put zatekneš u takvoj situaciji.
Znam se brinuti za sebe.
Laku noć.
Hamade!
Što je ovo? Zar ne možeš zatvoriti pastu kad si gotov?
Ti to ozbiljno?
Sva ta galama oko paste za zube? Daj, molim te.
Da si odmah stao! Nisam gotova!
A što je s ovim?
Kad završiš, trebao bi je spustiti!
Ne podići! Spustiti!
- Dobro jutro i tebi. - Ovdje smo zajedno!
Neću trpjeti ovakav nered!
U ovoj kući imamo neka pravila!
Ti bi o pravilima? Zašto su tvoje stvari svuda po podu?
Ni ja neću trpjeti to! Shvaćaš? A sad smo kvit!
Svalit ćeš sve na mene? Sad sam ja za sve kriva?
Ma ja sam kriv! Jesi sad sretna?
Da se nisi usudio otići dok ti se obraćam!
Ako i nađeš moju odjeću po podu, pa pokupi je, brate!
Ja ti nisam brat! Nisam ti brat!
Nisam ti...
Nezgodan trenutak?
- Ma ne. - Ma ne.
Pripremili smo vam ovu tortu na račun hotela.
Nije li prekrasna? Da se počastite za medeni mjesec.
Inače, kažu...
naš hotel čini čuda za goste.
Dođu kao par,
a odlaze utroje.
Želim nas prijaviti za neke žestoke aktivnosti.
Nešto što će nas potpuno izmoriti na bar dva dana.
Kako, molim?
Želite biti iscrpljeni puna dva dana?
Sigurno ste na medenom mjesecu?
Ma, samo volimo biti aktivni. Ovo je više aktivan medeni mjesec.
Planinarenje!
Šest do deset sati hodanja po divljini
pod užarenim suncem, umorni i znojni, dok skapavate od gladi i žeđi.
Nakon toga dvodnevna je koma zajamčena.
To je točno ono što nam treba. Rezervirao bih.
Danas rezerviramo, sutra idete.
A što da danas radim? Sjedim ovdje?
Želim da izgorimo, da se iscrpimo i izmorimo.
Da smo potpuno gotovi. Pomozite mi.
Ne vjerujem. Ti to ozbiljno, Noor?
Sigurno je to bio Youssef?
Naš Youssef? Sigurno je bio on?
Sto posto. Youssef je bio ondje, ali je samo nestao.
Nje me vidio.
Pusti meni.
I koji ti je plan?
Znamo da Youssef nije u tvom hotelu, a sigurno nećeš
dvaput vući Hamada u isti klub.
Što namjeravaš učiniti?
Ne znam.
Nemam blagog pojma, Amal.
Ali i dalje ga moraš vrebati. Prati ga. Njega i njegovu dragu Aishu.
Ja ću se pozabaviti Hamadom.
U redu, dobro.
Reci, jesi li se uzrujala kad si vidjela Youssefa?
Ti to ozbiljno? Uzrujala? Ja?
Ni slučajno. Nemaš pojma s kim razgovaraš, draga.
Nastavila sam dalje kao da ništa nije bilo.
Plesala sam i dobro se zabavljala.
Ne može me to povrijediti. Ne znaš koliko sam jaka.
Dobro, razumijem.
Što ćete danas raditi?
Idete van? Ili na večeru? Što vam je u planu?
- Ne znam još. - Sve popapaj.
Rezervirao je jednu od onih blesavih tura za medeni mjesec.
Večere uz zalazak sunca, gledanje u slapove i slično.
Hamade!
Ne, ja ne idem.
- Hajde. Nije tako strašno. - Ne.
- Ne! - Bravo, Hamade!
Moj suprug.
- Nemoj ljuljati! - Baš je dobar osjećaj!
- Nemoj se bojati. - Ma tko se boji?
Hajde, brže!
Hamade!
- Slikajmo se. - Dobro mi je ovdje.
U redu je. Hajde, dođi. Nisi mi u kadru.
- Ne, zbilja. Dobro mi je ovdje. - Ajoj.
Nemoj se bojati! Opusti se!
Umrijet ćemo! Gotovi smo! Ali nemoj se bojati!
Samo se opusti! Ne miči se!
O, moj Bože!
Upomoć! Bilo tko!
Nemoj se bojati!
Ne bojim se! Daj se opusti!
Sad će krenuti! Siguran sam! Još samo malo!
Kako to misliš da ne znaš gdje je?
Rekla sam ti, upravo sam otkrila da su je djeca odvela u starački dom.
Zašto si tako uzrujan?
Sutra ujutro idemo tamo i pitat ćemo je.
- Malo se opusti, dobro? - Da, opusti se.
Što si tako nervozan?
- Odmori malo. - Teta, preklinjem te.
Do sutra moram znati istinu.
Ne mogu to više podnijeti.
Naravno. Javit ću ti konačnu presudu.
Moli Boga da ti nije sestra.
Ako Bog da.
Hamade! Čemu služe ove tablete?
Koje?
Ove plave.
One u ladici?
Da.
Ovaj... To je za migrenu.
Uzela sam jednu jer me boli glava. Dolaziš uskoro?
Ne!
U redu. Ne moraš se žuriti.
Hajde. Čekat ću te.
Jen', dva.
Bok, Hamoudi! Bok. Oprosti!
Znam da sam glasna.
Oprosti. Nisam mogla spavati.
Pucam od energije!
Dođi.
Dođi ovamo.
Ne, ostani ondje. Dobro se iskači, pa kad završiš, vrati se unutra.
Što je bilo?
Jesi li dobro?
Noor!
Pijete li kakve lijekove?
Ne, ne pijem.
Ne brinite se. Riječ je o blagom trovanju.
Vjerojatno ste nešto loše pojeli.
Napisat ću vam recept,
a sutra ćemo, za svaki slučaj, obaviti neke testove.
Testove, dobro. Naravno, doktore.
Vruće mi je. Umirem koliko mi je vruće.
Doktore, zabunom je uzela neke tablete.
Kakve tablete?
Viagru.
Zašto mi to niste odmah rekli?
Taj lijek potiče cirkulaciju krvi.
- Postaneš... - Ma nisam ja, doktore.
- Ona je popila tabletu. - Znam, ali taj je lijek dobar za...
Ne slušate me, doktore. Uzela ga je zabunom. Meni ne treba.
Sigurno?
- Da vam pokažem? - Ma taman posla.
Bog vam dao zdravlje.
I ne brinite se. Gospođa će do jutra biti dobro.
Ali nemojte večeras biti nestašni s njom.
Nestašni?
Hvala ti.
Ovdje je tako vruće.
Neumorna je.
Mislio sam da će se vratiti umorna i spavati kao klada. Ma kakvi.
A znaš što je još luđe?
Nećeš vjerovati.
Popila je sinoć kasno plavu tableticu.
Htjela je usred noći vježbati sa mnom.
- Stvarno je posebna. - Stvarno jest.
Čini mi se da si se malko zaljubio.
Zvao sam te da pomogneš mojoj teti. Čini se da ne vlada situacijom.
Kako si promijenio temu.
- Priznaj. - Waele.
Hajde, prijatelju. Priznaj da ti se počela sviđati. Priznaj.
Waele, hoćeš li pomoći mojoj teti?
Bez brige, pomoći ću joj.
Pronašao sam starački dom u kojem je ta žena,
i posjetit će je danas, ljubavniče.
E, moj romantičaru.
Znaš da mi još nije prišao blizu?
I slušaj ovo.
Jučer se brinuo za mene. Ostao je uz mene cijelu noć dok mi nije bilo bolje.
Razumijem. Trebala bi se zabrinuti. Kako to da još nije ništa pokušao?
Možda je malo stidljiv.
I nije da sam mu pružila priliku otkako smo ovdje.
U tom slučaju, zaboravi Youssefa i posveti se Hamadu.
- Čini se kao dobar tip. - Amal, molim te, prestani.
Dobro, prestat ću.
Inače,
Youssef od jučer nije objavio ništa.
Sigurno će nešto objaviti. Samo...
Drži ga na oku.
Idem vidjeti gdje je Hamad. Čeka me.
Noor!
Kamo si krenula?
Dajem ti prostora. Možda zavodiš neku djevojku svojim lijepim sviranjem.
Zar si ljubomorna?
Inače, opet si ostavio zahodsku dasku podignutom. Dobro?
Ma daj...
Oprostite.
Recite mi, čeka li nas nešto izuzetno?
Svakako.
- Nešto iscrpljujuće? - Izuzetno.
Apsolutno.
Pogledaj, Hamade.
Zar nisi umorna?
Umorna? Ma kakvi!
Nisam nimalo umorna.
Hajde, Hamade!
Ma dosta s tim. Spusti to i pridruži nam se.
Na telefonu si cijeli dan.
Oprosti.
Inače, ovaj je izlet divan.
Zbilja divan. Hvala ti.
Nećeš mi valjda na svemu zahvaljivati?
Dobro. Reci mi nešto o sebi što još ne znam.
Ne znaš ništa o meni.
Molim? Znam puno stvari o tebi.
Da. Nemoj me tako gledati.
Znam da se ne voliš baviti sportom.
Znam da ne znaš plesati. Uopće.
I znam da voliš ostavljati zubnu pastu otvorenom, a zahodsku dasku podignutom.
Što još? Da.
Znam da me varaš sa svojim telefonom, i to na medenom mjesecu.
I dalje misliš da ne znam ništa o tebi?
Što te još zanima?
Ne znam. Ništa konkretno.
Reci mi nešto o svom djetinjstvu.
Bio sam buntovan.
Stalno sam izlazio s prijateljima. Nigdje nisam imao mira.
Tipični zločesti dečko.
Šalim se.
Bio sam samotnjak.
Zašto? Gdje su ti bili roditelji?
Moja majka, pokoj joj duši...
umrla je kad sam bio malen.
Moj otac imao je još dvije žene.
Nakon njezine smrti, oženio je još dvije.
Imao je četiri žene?
Za njega je brak sitnica.
Stalno se ženi i razvodi. Pravi serijski suprug.
Kako si naučio svirati klavir?
I nisam baš neki pijanist.
Moja mama je svirala klavir.
Naučio sam svirati da bih je se sjećao. To je sve.
Zapravo, dobro sviraš.
Zbilja tako misliš?
Da.
Sviraš li ti koji instrument? Ili samo udaraš boksačke vreće?
Znam nešto malo o tajlandskom boksu.
- O čemu? - Tajlandskom boksu?
„Malo radim kardio vježbe.”
Teta, ne mogu to više podnijeti.
Vraćam se prvim letom u Kuvajt.
Hamade, zlato, gdje si dosad?
Zovem te cijeli dan, ali te nisam uspjela dobiti.
Ovdje je slab signal.
Slobodno ostani, dušo. Zabavite se.
Čestitam! Noor ti nije sestra!
Išli smo u starački dom i pitali našu susjedu Ranu.
Potvrdila nam je.
- Tvoja je majka nikad nije dojila. - Zbilja? Sigurno?
Sretne smo zbog vas.
O, mladoženjo Božje te oko prati
- Mjesec i zvijezde te prate - I zvijezde te prate
To!
Duboko udahnite. Udah.
Polako podignite lijevu nogu.
Ispružite nožne prste.
- Oprostite! - Izdah. Spustite nogu.
- Reci, Amal. - Udah. Podignite nogu.
Nema šanse, Amal! Ne...
Oprostite.
- Spustite nogu. - Nije moguće.
- Zezaš me? - Ne.
Kao što sam rekla, Noor.
Youssef je vidio sve objave koje sam stavila s tvog profila
i ostavio ljutite emotikone na svakoj od njih.
Njegov medeni mjesec sad je sigurno propao.
To!
Molim vas.
Oprostite.
Dobro, a sad slušaj ovo.
Otkrila sam gdje je Youssef odsjeo.
Objavio je sliku i vidjela sam ime hotela.
Ma daj? Zezaš me, Amal.
Zbilja? Čekaj. Ostani na liniji. Samo trenutak...
- Hej! - Oprostite! Ispričavam se!
Sigurno se šališ.
Dobro jutro.
Što je sve ovo?
Nije li prerano za takvo što?
Da, ali vjenčani smo.
Nismo više zaručnici.
Sjedni, dušo.
Sjedni.
Sladak si. Jako mi se sviđa kako si sve ovo uredio.
- Zbilja? - Zbilja. Apsolutno.
Ruže, svijeće...
Obožavam takve romantične geste.
Samo...
Osjećam neki pritisak u prsima. Kao da nešto nije kako treba.
Ne znam, možda je...
Znam. Hotel.
Sigurno si primijetio, dragi.
Otkako smo ovdje, nismo mogli...
Iskreno, ovaj hotel kao da je uklet.
Nije li? Kao da je uklet.
Točno tako.
Tek smo stigli u Libanon. Možemo otići u drugi hotel. Kamo?
Na more! Otiđimo u hotel pored mora.
Bok.
- Dobar dan. - Dobro došli.
- Bonjour. - Dobro nam došli.
Gospodine i gospođo Ibrahim.
- Oprostite. - U redu je. Bez brige.
- U redu je. - Gospodin i gospođa.
PLES POD MASKAMA
- Zaboravi. - Hamade. Ne, to je...
- Mrzim takve stvari. Hajde. Idemo. - Bok.
Kao i obično, vučeš nas kamo želiš ići.
Ovdje je divno.
A da se vratimo u apartman?
Opustimo se. Razgovaramo.
Propustio bi ovaj prekrasan prizor,
ovo prekrasno mjesto, ovaj ambijent, samo da bi sjedio u apartmanu? Nema šanse.
Neće apartman pobjeći.
- Hajdemo onda plivati. - Ne volim plivanje.
- Dobro mi je ovdje. - Ne voliš ili ne znaš kako?
Dakle, praviš se da si bolja od sviju,
tučeš se i ozljeđuješ druge,
a ne znaš plivati?
Pa što onda ako i ne znam?
I već sam ti rekla da ne znam plivati.
Nije da nisam pokušala. Naravno da jesam. Ali moj učitelj...
- Aisha? - Što ti je?
- To je Aisha. - Tko je to?
- Tko je Aisha? - To je ona.
- Dragi, znaš... - Što to radiš?
Što si to učinila? Zar si poludjela?
- Noor! - Aiusha, draga. I ti si ovdje?
Otkud ti u Libanonu?
Nakon sto godina sretnem te u Libanonu?
Da. Udala sam se. Na medenom smo mjesecu.
- Ovo je moj suprug. - Čestitam.
- Hvala. - Bok, Aiusha.
Aisha.
Oprosti zbog ovog. Zanijeli smo se.
Kakva slučajnost. I ja sam na medenom mjesecu.
Sjećaš se Youssefa?
Maloprije je bio tu. Youssefe!
- Youssefe! - To se neće isprati.
Dođi, dušo!
Sjećaš se Noor, moje susjede i školske prijateljice?
Da, sjećam je se.
- Bok. - Bok.
- Ibrahim. - Hamad.
Hoću reći, Hamad. Hamad, moj suprug. Moja ljubav.
Hamad Ibrahim.
Youssef Youssef.
Čini se da tvoj otac zbilja voli svoje ime.
Ne bi vjerovao, to i ja stalno govorim.
Dobijemo li sina, bojim se da će biti Youssef.
Hajdemo skupa na večeru.
- Ne. - Ne.
Ne možemo večeras. Ako se pitate zašto,
moj dragi Hamad vodi me u Batroun.
Jest ćemo plodove mora, šetati tržnicom.
Mislim da nećemo moći.
I ja vodim svoju dragu Aiushu van za njezin rođendan.
Ako možete, pridružite nam se.
Dušo, kako prekrasno iznenađenje!
Mislila sam da je zaboravio na moj rođendan. Morate doći!
- Ne... - Naravno!
Naravno da idemo. Ne možemo propustiti njezin rođendan.
Doći ćemo.
Je li sve u redu?
Noor?
Dobro sam. Zaglavio mi se patentni zatvarač.
Možeš li me zakopčati?
Ne sviđa mi se. Grozna je.
Ne znam što odjenuti za taj rođendan.
- Aisha... - Hej! Pazi.
Što je s tom Aishom?
Kako to misliš?
Išle smo skupa u školu.
Nisam je vidjela otkako su se njezini preselili u Ameriku prije deset godina.
A Youssef?
Što s Youssefom?
Samo pitam. Što je s njim?
- On je njezin rođak. - Dobro.
I on nam je bio susjed, ali nismo više u kontaktu.
Ne sviđa mi se.
Što bih trebala odjenuti za taj rođendan?
Budući da vas dvije niste tako bliske, predlažem da preskočimo taj rođendan.
Ostanimo ovdje i uživajmo...
Hej! Hajde. Obećali smo im.
- Moramo ići. - Reći ćemo da smo zaglavili u Batrounu.
Ni slučajno. Idemo pa otiđimo ranije. Hajde.
Sretan mi rođendan
Hvala vam. Vrijeme je za priču.
Da vam ispričam o životu u Americi.
Roditelji su mi našli učitelja engleskog.
Za šest mjeseci savršeno sam ga progovorila.
Tako savršeno. Tako savršen engleski.
Imala sam gomilu prijateljica u Kuvajtu, ali u Americi nemam nijednu.
A znaš da ne mogu bez svojih prijateljica.
Probala sam svašta...
Ispričavam se. Moram na toalet.
Što to radiš?
Kako to misliš? Zar žena ne može svom muškarcu pokloniti malo pažnje?
Vratimo se u apartman.
Recite mi kako ste se vas dvoje upoznali?
- Sjećaš se kad smo... Reci mu. - Mi... Ti ćeš bolje ispričati.
- Ispričaj ti. Neugodno mi je. - Ali ti znaš bolje.
- Ispričaj ti. - Da ja ispričam?
Znaš, muškarci su mi inače bili...
Mislila sam da se nikad neću udati.
A onda sam upoznala Hamada, svoju ljubav.
On nije nalik nijednom muškarcu. Zbilja je poseban.
Hajde. Ti mu reci ostatak priče.
Zapravo, Noor...
- Ispričavam se. - Ne. Nemoj.
- Moram se javiti. - Hamade!
Ima li kakvih novosti?
Da, dokumentacija je spremna.
Kupi nam još malo vremena.
Uskoro se vraćam zaključiti posao. Ovo je prilika koja se ne propušta.
- Noor, moramo razgovarati. - Nemamo o čemu.
Zašto me ne želiš razumjeti?
Nisam ovo htio.
Otac je htio da oženim rođakinju, pa sam to učinio.
Dosta. Samo stani. Koji ti je vrag?
- Zar ti nije dosta tih isprika? - Noor, još te uvijek volim.
A ovaj igrokaz koji izvodiš samo mi govori da i ti mene još voliš.
Riješimo to. Budimo opet skupa.
Što je?
O kakvoj ti to ljubavi govoriš?
Gdje je?
Sjeti se što si učinio.
Ponio si se potpuno sebično,
posve zaokupljen samim sobom.
I nikad ti nisam bila bitna. Nikad.
Noor, žao mi je. Ostavimo sad to iza sebe.
Kamo ideš?
Još to nosiš?
- Idemo, dragi? - Da.
Hvala na druženju.
Hej, ja...
Unajmio sam jahtu za sutra ujutro. Pođite i vi s nama.
O, moj Bože, Youssefe! Jahta?
Tako, tako savršeno! Molim vas, dođite!
- Ne, sutra je... - Ne, mi...
- Nismo ranoranioci. - Da, u pravu je.
Iskreno, nisu mi se svidjeli ono dvoje. Youssef i Aisha.
Umišljeni su i bezvezni.
Ne bismo trebali ići s njima na jahtu. Ne želim ih više ni vidjeti.
Nešto nije u redu?
Malo sam umorna.
Plakala si. Zašto?
Nije mi ništa.
Samo sam umorna.
Hvala ti na svemu.
Mislim...
hvala ti.
Bok, teta.
Hvala Bogu da si se javio.
Imam loše vijesti.
Je li Noor tamo?
Dakle opet mi je sestra? Izludit ćeš me!
Nisam to rekla.
Naša susjeda u staračkom domu,
jadnica je dementna, pa joj sjećanje dolazi i odlazi.
Ne možemo se pouzdati u nju. Moram pitati njezinu spremačicu.
A gdje je ta spremačica?
Sutra ću svakako saznati.
Samo nemoj ništa reći Noor.
Kao što rekoh, zadrži to za sebe.
Pa se čujemo.
Čujemo se.
Hamade!
Zašto spavaš ovdje?
Što?
Sinoć sam otišao u šetnju.
Vani je bilo ugodno hladno, pa sam zadrijemao.
Kakvi su nam planovi za danas?
Da idemo van ili još bolje, da ostanemo u hotelu?
- Da se izležavamo, zezamo... - Zezamo? Ne, idemo van.
- To će biti dobro. - Hamade!
- Noor! - Bok!
Idete li s nama?
Idemo! Računajte na nas.
Idemo.
Hajde onda. Sve sam ponio.
Spremit ćemo se i stići vas. Hajde.
Neću te pustiti! Prestani me tjerati!
- Rekla sam ti, bojim se. - Hajdemo se slikati!
- Ne mogu sad. - Hajde, super će ispasti.
SVIĐA MI SE – AISHA MEDENO, MEDENO
Zašto si htio da idemo?
O, Bože!
Htio sam im pružiti drugu priliku.
Prijateljica ti je.
I? Hoćeš pecati sa mnom? Iako mi ne izgledaš kao tip koji voli ribolov.
Hamad?
Prijatelji ga zovu „skiper”.
Da. Zato što je dobar ribolovac. Nije li tako, dragi?
- Naravno. - Hamade!
- Ali nemam opremu sa sobom. - Ne brini se. Sve sam pripremio.
Imam sve što ti treba za ribolov.
- Znači da večeras jedemo morskog psa. - To! Morski pas!
Ovaj štap nije dobar.
Slomilo se. Vidi.
Slomljeno je.
Hamade, zbilja?
Nisi ništa ulovio? Pecaš već sat vremena.
Pecamo u mrtvoj zoni.
Mrtvoj zoni? Moja je košara puna.
Ako ne znaš loviti ribu, nije sramota da to i kažeš.
Zapravo, Hamad je sjajan ribolovac.
Dao si mu štap koji je beskoristan.
Kao i mnoge druge stvari.
Daj mi to da vidi da je slomljen.
- Noor. Ne može se popraviti. Noor! - Samo malo. Nek vidi. Čekaj.
- O, moj Bože! - Pala je u vodu!
Noor!
Kakav prizor.
Hej.
Sok? A, čaj.
Hamad je tip s kojim me pokušavaš učiniti ljubomornim?
Učiniti ljubomornim?
Stvarno si umišljen ako tako misliš.
Moj ti je savjet da se prestaneš uspoređivati s Hamadom.
Ni za milijun godina nećeš biti kao on.
Dobro?
Kad me vidio da se utapam, on barem nije
samo stajao ondje i smijao se.
Skočio je za mnom.
Nije to tako velika stvar. Pa što ako sam zaboravio da ne znaš plivati?
Da, pa što?
Nije to jedino što si zaboravio.
Nisam zaboravio da te volim.
Žao mi je.
Meni je žao.
Što je to?
Što je ovo?
Nema šanse.
Zbilja? Idemo?
- Hvala ti! - Izgorio sam na suncu!
Oprosti! Zaboravila sam.
Hamade!
Ova je zabava izvrsna!
Izvrsna je!
Da me vide prijatelji, drapali bi se od smijeha.
Nije to bitno. Jedino je bitno to da si tako sladak!
- Baš si sladak! - Baš sam sladak!
Što kažeš na to da tvoje vibriranje unaprijedimo u pravu zvonjavu?
Molim te, pleši sa mnom!
- Samo ću ti smetati. - Ma nećeš! Hajde! Idemo!
Samo sekundu!
- Hamade, ne sada! Molim te! - Jako je važno!
Hamade, molim te! Ne!
Bok, dušo.
Opa, sav si se skockao. Što se događa?
Nemoj sada s tim, teta! Reci mi!
Čestitam, dušo. Noor ti nije sestra.
Tvoja je majka nikad nije dojila.
Čestitam, dragi!
Sigurna si? Sto posto?
- Sto posto. - Sto posto.
- Baš je blesav, nije li? - Aha.
To!
Opa! Sjajan si!
Ma ti si sjajna! Prekrasna si!
- Dobro, prekrasna sam! - Ti si moja ljepotica, a ne moja sestra!
- Otkud sad to? - Idemo popiti piće! Hajde!
Piće? Možemo probati!
Dajte nam bilo što! Želimo nešto popiti!
- Bezalkoholni koktel! - Bezalkoholni koktel!
Kamo me vodiš?
Hoćeš li me naučiti?
Naučiti?
Tko je tamo?!
Jesmo li nas dvoje...
Ne znam.
Sve i da jesmo, ti si mi žena.
Moja žena?
Moja žena.
Teta.
- Teta. - Što ti je, Hamade?
Što radiš?
JESI LI SIGURNA?
Ti si moja žena.
Znaš li što to znači?
Moja žena. Hvala Bogu! Moja žena.
- Ti si moja žena. - Dobro.
Moja žena. Hvala ti, Bože.
Hamade.
Moja žena. Hvala Allahu da si mi žena.
Hvala ti. Stvarno si mi pomogao.
Naravno. Neću ni spominjati da je baš tvoj tip.
Želim joj reći istinu.
Šališ se?
Nakon svega što smo prošli? Sve ćeš uprskati.
Slušaj me. Nikad ti to neće oprostiti.
Kako ćeš joj reći da si je oženio samo da bi ocu dao unuka,
jer bi inače ostao bez zastupništva i nasljedstva?
Očekuješ da će ti reći: „Opraštam ti, dušo?”
Nema šanse. Prije će te ubiti.
Ne znam. Osjećam da bih joj trebao reći istinu.
Ne mogu joj više lagati.
Stvarno si se zaljubio.
Hamade, poslušaj me.
Nemoj uprskati svoj brak.
Samo pusti. Molim te.
Što je bilo?
Nešto te muči?
Ne. Samo sam umoran.
Idi u sobu. Doći ću za tobom.
Noor.
- Čekaj. Moramo razgovarati. - Nemamo o čemu.
Oboje smo u braku.
Kako ne razumiješ da nisam imao izbora?
Dosta! Zar te nije stid? Trebalo bi te biti.
Ponašaš se nedolično.
Zaboravi sve što je bilo među nama. Razumiješ?
Što da zaboravim?
- Što da zaboravim? - Zaboravi na nas!
Udana sam i volim svog muža.
Ne želim te više nikada vidjeti.
PA ŠTO? NOOR NE ZNA DA TI JE SUPRUG
Nemam pojma o čemu govoriš. To nema nikakvog smisla.
Znaš onu fotografiju koju smo uslikali?
Čim sam je objavila, djevojke su počele komentirati.
„Tebi je to normalno?” „Kako to da nisi ljubomorna?”
-„Zašto je puštaš blizu svojeg muža?” - Aisha, draga, ništa od tog nije istina.
To je sve prošlost.
A što si onda maloprije radila s njim?
Slušaj me, ženo.
Ako nisi zadovoljna sa svojim muškarcem, to je tvoj problem.
A ne moj!
Kad se Youssef htio oženiti, odabrao je mene!
Zar te nije stid?
Udana žena koja ganja oženjenog muškarca?
Noor!
Kod Youssefa povlačim granicu!
Prijeđeš li je,
kunem se Bogom,
uništit ću ti život!
Kako sam mogla biti tako glupa? Zašto sam to učinila?
Vjeruj mi, Hamad to ne zaslužuje. Zbilja je drag čovjek.
Neću si nikad oprostiti zbog onog što sam učinila.
Ni za milijun godina.
Ne znam gdje je.
Znaš li koliko sam ga puta zvala? Ne znam zašto mi se ne javlja?
Noor, ne želim te uzrujavati,
ali ako misliš da si iskoristila Hamada...
i on je iskoristio tebe.
Molim?
Ne razumijem. Kako to misliš da je i on mene iskoristio?
Što bi to trebalo značiti?
- Kakva si ti to osoba? Jesi li normalan? - Molim?
Zar te nije stid?
Obraćam ti se! Nemoj mi okretati leđa!
Bolje ti je da mi kažeš! Ili nemaš ništa za reći u svoju obranu?
Sve sam saznao.
Znam zašto si nas dovela u Libanon. Zašto si odabrala ovaj hotel.
Sve zbog onog idiota Youssefa. Samo da bi mu se osvetila što te ostavio.
Kakva si ti to osoba? Jesi li ti normalna?
Naravno!
Sad ćeš sve svaliti na mene, zar ne?
Ništa čudno. Sad sam ja zlikovac!
Ali me barem na brak s tobom
nije natjerao otac, koji mi je zaprijetio oduzeti nasljedstvo
ako u mjesec dana ne vidi sliku unuka!
Je li tako? Tako je!
Što to govoriš? Kako se usuđuješ?
Trpio sam tvoje ludosti, tvoju impulzivnost i sve,
samo da te ne bih uzrujao!
Ovaj medeni mjesec zbilja testira moje strpljenje!
Zoveš ovo medenim mjesecom?
Znaš što... Znaš što si zapravo ti? Ti si...
- Ti si najgora stvar koja mi se dogodila! - A, da? A ti si...
Nepodnošljiva! Kako živiš sama sa sobom?
To sam i očekivala od tebe! Kao i svaki drugi muškarac,
i ti si beskičmeni lažljivac.
A ti si, kao i sve druge žene, lažljiva oportunistica!
Ja sam oportunistica?
Lažljivče! Lažljivac si!
Mrzim te! Čuješ li? Mrzim te!
- Zašto sam uopće oženio nekog poput tebe? - Još to stigneš promijeniti.
Razvedi se od mene. Odmah sada! Izvoli.
Razvedi se od mene!
Ništa lakše. Želim razvod!
Što je to? Što se događa? Što se zbiva s njima?
Htjele smo vas iznenaditi.
- Je li tako? - Tako je.
- Što se događa? - Reci mi, dušo. Što je bilo?
Gotovo je.
- Gotovo je. Sve znam. - Ne, dušo. Noor, slušaj me, draga.
Hamad nije ništa kriv.
- Natjerale smo ga da ti ne kaže. - Da.
Postojala je sumnja da te njegova majka dojila dok si bila mala.
Ali sada znamo sigurno.
Dušo, nisi mu sestra. Hvala Bogu.
- To je razlog za slavlje. - Tako je.
Stanite!
Što je bilo?
Ne razumijem. Sestra? Čija sestra?
O čemu one to? Ti si znao za to, a nisi mi ništa rekao?
- Što sam rekla? - Što nisi rekla?
Nevjerojatan si! Može li biti gore od ovog?
Ne mogu više biti s tobom ni minute. Razvedi se od mene! Učini to!
Upravo sam to učinio.
Želim razvod. Sretna?
KUVAJT
IZBRIŠI FOTOGRAFIJU
NOOR
- Dobro jutro, gospodine. - Dobro jutro.
- Pozdrav. - Bok.
Hamade, moraš se sabrati.
Razgovarao sam s ljudima u njemačkoj tvrtki.
Ugovor potpisujemo za dva tjedna.
Čestitam.
Ali ne zaboravi,
ostajem pri onom što sam rekao.
Htio ti to ili ne, oženit ćeš se.
Ali ovaj put, ja biram nevjestu.
Oženit ćeš svoju rođakinju Maryam.
Vidimo se uskoro.
Noor!
Noor, došao sam se ispričati za sve što sam ti učinio.
Iskreno mi je žao.
Noor!
Kažem ti, Noor!
Samo reci i razvest ću se.
Ako nisi probao sirovu jetru, ne znaš što propuštaš.
Sirovu jetru?
To je bila Noorina ideja.
Ako si tako zaljubljen u nju, zašto joj se ne vratiš?
Mislim na sirovu jetru.
Zašto uopće razgovaram s tobom?
Hamade, prijatelju, otkako si se vratio, stalno pričaš o Noor.
Stavi se u moj položaj. Nemaš pojma što sam prošao.
Nikad neću zaboraviti što je učinila. Iako je volim.
To vrijedi i za tebe. Oboje ste pogriješili.
Nije to isto.
Učinila je sve to da napakosti drugom.
Da ga natjera da joj se vrati.
I uspjelo joj je. Opet su skupa. Plan joj je uspio.
Samo malo.
Hamade, u krivu si.
Nisu skupa. Sve si pobrkao.
Znaš, Youssef joj se htio vratiti.
Obećao se razvesti, ali odbila ga je.
Hamade, znaš li koliko je noći probdjela gušeći se u suzama?
Bolno mi je gledati je kako pati zbog slomljena srca.
Bok, tata.
Razgovarao sam s tvojim stricem.
Nalazimo se za dva dana.
Hoćeš li doći ili ćeš me osramotiti pred bratom?
Ne mogu vjerovati. Odlaziš? Samo tako?
Što mi preostaje? Nemam izbora.
Mašalah, Aisha nije ništa prepustila slučaju.
Svima je rekla za nas.
Kad god idem u teretanu ili knjižnicu, svi me prijeko gledaju.
Ono, kao: „Eno razaračice brakova.”
Previše mi je to sve. Ne mogu to više podnijeti.
Razumijem da ti je teško.
Ali što je sa mnom? S tvojom mamom? Samo ćeš nas ostaviti?
Naravno da ću vas posjećivati.
Razgovarat ćemo. Vidjeti se.
Ne znam, Amal. To mi je najbolja prilika.
U jednoj teretani u Bejrutu
traže trenera fitnesa, pa sam im poslala životopis.
Vidjet ćemo.
I molim te, preklinjem te.
Ako ti je zbilja stalo do mene, nemoj nikome ništa govoriti.
Ni moj broj, ni gdje ću odsjesti. Ništa.
U redu.
Nedostajat ćeš mi.
I ti ćeš meni nedostajati.
Sve će biti u redu.
„Tebe, Allaha,
Gospodara svjetova, hvalimo,
Najsamilosnijeg, Najmilostivijeg,
Vladara Dana sudnjega. Tebi se klanjamo i jedino od Tebe pomoć tražimo.
Uputi nas na pravi put...”
Udah.
Izdah.
Halo?
Bok, Issame.
Issame, ne možemo se više čuti.
Udajem se sljedeći tjedan.
Oprosti, nisam uspjela uvjeriti roditelje.
Oprosti mi, Issame.
OBITELJ SALEH IMA ČAST POZVATI VAS
NA VJENČANJE MARYAM I HAMADA
U PETAK 24.11.2023. U DVORANI AL MAWADA
AMAL
- Halo? - Noor?
- Jesi li vidjela sliku? - Jesam, upravo sada.
Želim mu puno sreće.
Zbilja se tako osjećaš?
Nije te to nimalo uzrujalo?
Ne znam što da ti kažem.
Vidiš? Na kraju je ipak oženio rođakinju.
Svi oni žene svoje rođakinje.
Reci mi, a što je s djevojkama koje nemaju rođaka?
S tim se moram složiti.
Dakle, nije ti se probao javiti?
Toliko o tome da nećeš nikome dati moj broj.
Zašto pitaš? Raspitivao se o meni?
Nije,
ali ovaj se tjedan ženi, pa ne znam zašto i bi.
Želiš li to?
Jesi li sigurna?
Kako?
Danas se ženiš, zar ne?
Tako je.
A sutra je medeni mjesec.
Od svih mjesta na svijetu, odabrao si ga provesti baš ovdje?
Gdje ti je nevjesta?
Prije sam mislio da me ništa ne može uplašiti.
Ali kad si me napustila...
uplašio sam se da ću izgubiti ono najljepše u svom životu.
Nemaš pojma što si mi učinila.
Tvoja ludost, tvoji ispadi...
Učinila si moj život ljepšim.
Prva si osoba
uz koju sam se osjećao tako živim.
Gdje ti je rođakinja?
Učinila je isto što i ja.
Otišla je onom kojeg voli.
Moramo opet biti skupa.
Reci da pristaješ.
Reci „da”. Hajde. Nemoj ga odbiti.
Reci da pristaješ.
Reci „da”. Hajde.
Hamade, ne mogu podnijeti još laži.
Odsad više neće biti laži.
Samo istina, čak i ako boli.
A što je s tvojim poslom?
S tvojim ocem?
Sve može čekati.
Osim nas. Ja više ne mogu čekati da budem s tobom.
Noor...
udaj se za mene danas.
Ne, ne danas. Ovoga trena.
Reci da pristaješ. Hajde. Reci. Ne možeš ga odbiti.
- Čekajte! - Ludo te voli.
- Reci „da”! - Čekajte!
Pod jednim uvjetom.
- Kojim? - Napiši joj bjanko ček.
- Reci mu „da”. Pristat će. - Hoće. Reci da pristaješ, Hamade.
Obećaj mi da ćeš uvijek spustiti dasku.
I trebao bi.
Neka ti to prijeđe u naviku.
Dogovoreno.
O, mladoženjo
- O, mladoženjo - O, mladoženjo
Božje te oko prati
Mjesec i zvijezde te prate
- Čestitam! - Dobit ću unuka!
Čestitam!
Što ono kažemo u ovakvim trenucima? Čestitam!
Čestitam!
Nisam dobro!
Neke ljubavne priče možda ne započnu medeno.
Neke su isprva jako gorke,
a tek onda postanu slatke kao med.
I to ne samo tijekom medenog mjeseca, već za cijeloga života.
Prijevod titlova: Tanja Jurišić